Príloha č. 1 súťažných podkladov

**Opis predmetu zákazky**

**Predmetom zákazky** je dodávka systému na vykonávanie priestorovej mikrobiologickej dekontaminácie zásahových vozidiel (sanitiek, autobusov) Hasičského a záchranného zboru. Ide o certifikovaný rozstrekovací systém na rozstrekovanie dezinfekčného prostriedku vo forme suchej hmly a o dezinfekčný prostriedok určený na dezinfekciu všetkých typov mikroorganizmov kompatibilný s rozstrekovacím systémom.

Záručná doba: min. 24 mesiacov

Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t.j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.

**S tovarom sa požaduje zabezpečiť aj tieto súvisiace služby:**

* dodanie tovaru do miesta dodania,
* vyloženie tovaru v mieste dodania.

**Miesto dodania predmetu zákazky:**

* Centrálny sklad HaZZ - Záchranná brigáda Hasičského a záchranného zboru v Žiline, Bánovská 8111, 010 01 Žilina

**Ďalšie požiadavky:**

* súčasťou dodávky predmetu zákazky musí byť návod na použitie v slovenskom jazyku, akceptovaný je český jazyk,
* doba použitia každej chemickej látky, chemikálie alebo dekontaminačného činidla musí byť najmenej 30 mesiacov odo dňa dodania predmetu zákazky,
* dodaný tovar nesmie byť v čase dodávky starší ako tri mesiace od výroby,
* uchádzač musí zabezpečiť servisné stredisko s certifikáciou na servis rozstrekovacieho systému v Slovenskej republike,
* v prípade poruchy rozstrekovacieho systému, počas záruky, musí uchádzač počas opravy zapožičať náhradné zariadenie.

**Opis, špecifikácia a množstvo jednotlivých položiek jednej sady predmetu zákazky:**

Technické parametre, funkcionality resp. vlastnosti požadovaného predmetu zákazky uvedené v tejto časti podkladov sú špecifikované ako **minimálne technické parametre, resp. minimálne technické funkcionality** požadovaného predmetu zákazky

|  |  |  |  |
| --- | --- | --- | --- |
| **Požadovaná technická špecifikácia, parametre a funkcionality** | | | **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** |
| **Položka č. 1 – Systém priestorovej dezinfekcie** | | |
| Počet: | | 15 ks |  |
| **Výrobca/typové označenie:** | | |  |
| * musí sa jednať o certifikovaný rozstrekovací systém celopriestorovej dezinfekcie s účinnou látkou, ktorá korešponduje s Nariadením Európskeho parlamentu a Rady (EÚ) č. 528/2012 o sprístupňovaní biocídnych výrobkov na trhu a ich používaní, a ktorá spĺňa certifikáciu EPA, * rozstrekovací systém musí rozstrekovať dezinfekčný prostriedok vo forme suchej aerosólovej hmloviny, * nesmie spôsobiť zmáčanie dezinfikovaného povrchu, * musí byť špeciálne určený do malých priestorov napr. osobné auto, sanitka, autobus, * musí byť použiteľný priamo vo vozidle, pomocou fixnej dýzy na tele prístroja, ale aj pomocou prídavnej, externej predlžovacej dýzy mimo vozidla (dýza vo vozidle je spojená s telom prístroja, ktoré je mimo vozidla), * dĺžka predlžovacej hadice externej dýzy musí byť min. 3,5 m až max. 4 m, * musí na jeden cyklus dezinfikovať priestor s objemom min. 1m3 až 60 m3, * jeden cyklus dezinfekcie sa musí dať nastaviť pomocou digitálneho časovača od 1minúty do 30 minút, * zásobník na dezinfekčný prostriedok musí mať objem min. 7 litrov, * prístroj musí mať veľký plniaci otvor so sitkom proti nečistotám tak, aby sa dal jednoducho nalievať dezinfekčný prostriedok, * prístroj musí mať jednoduché digitálne ovládanie, * musí zabezpečovať monitoring záznamov, kapacita pamäte min. 30 000 cyklov, * musí zabezpečovať konektivitu cez Bluetooth 4.0 (BTLE) cez aplikácie operačných systémov iOS a Android, * spotreba dezinfekčného prostriedku musí byť max. do 12 ml/m3, * rýchlosť vstrekovania musí byť min. 25 ml/min., * rýchlosť prúdenia vzduchu musí byť min. 25 ml/min. pri maximálnom tlaku 7 barov, * maximálna veľkosť vystrekovaných kvapiek 10µm, * napájanie musí byť elektrické 230 V, v súlade s EN 60335-1:2002+A11:2004+A1:2004 alebo ich ekvivalenty, * prístroj musí byť mobilný, pomocou manipulačných koliesok a držadla, * prístroj musí mať vypúšťací ventil na prebytočný dezinfekčný prostriedok, * aerosól – hmla nesmie mať korozívne účinky a nesmie zmáčať dezinfikovaný povrch, * po dezinfekčnom cykle nesmie byť potrebný žiaden oplach ani neutralizácia dezinfekčného prostriedku, * rozpadné látky po dezinfekčnom cykle nesmú byť toxické, mutagénne a nesmú byť záťažou pre životné prostredie, * súčasťou balenia musí byť kompatibilný dezinfekčný roztok na 4 000 m3 uložený v 5 kg obaloch | | |  |
| **Požadovaná technická špecifikácia, parametre a funkcionality** | | | **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.**  **V prípade číselnej hodnoty uviesť jej skutočnú hodnotu** |
| **Položka č. 2 – Dezinfekčný prostriedok do systému priestorovej dezinfekcie** | | |
| Počet: | 150 balení po 5 kg | |  |
| **Výrobca/typové označenie:** | | |  |
| * musí sa jednať o dezinfekčný prostriedok na báze 5% peroxidu vodíka (CAS. 7722-84-1/EINECS 231-765-0) a 0,01% koloidného striebra (CAS: 7440-22-4/EC No. 231-131-3), * dezinfekčný prostriedok musí byť kompatibilný a použiteľný s rozstrekovacím systémom celopriestorovej dezinfekcie vo forme suchej hmly uvedeným v položke č. 1, * vytvorená hmla nesmie škodiť elektronickým prístrojom a zariadeniam, * dezinfekčný prostriedok musí byť vhodný na priamu plošnú, povrchovú aplikáciu, priestorovú dezinfekciu, dezinfekciu ponorením, stieraním a rozprašovaním, * nesmie uvoľňovať problematické a nežiadúce vedľajšie produkty, * musí byť použiteľný pri teplotách 0-90°C, * počas používania nesmie vznikať žiaden zápach či vôňa, * nesmie mať korozívne účinky na dezinfikovaný materiál, * nesmie obsahovať alkohol, chlór, chloridy, fenoly, aldehydy, KAZ (kvartéroamónne zlúčeniny), * musí byť biologicky degradovateľný, * musí ničiť prítomné patogénne organizmy, * nesmie mať medzery v spektre účinnosti, * musí zabraňovať biologickej rekontaminácii, * pri používaní dezinfekčného prostriedku nesmie na neho vzniknúť žiadne rezistencia mikroorganizmov, * musí byť účinný voči:  1. grampozitívnym a gramnegatívnym baktériám, 2. kvasinkám, 3. hubám pliesňam, obaleným aj neobaleným, 4. biofilmom.  * musí byť účinný na:  1. obalené vírusy: ebola vírus, HIV typ 1, Influenza A (Hong Kong), Avian Influenza A (HSN1) Swine influenza A (H1N1), 2. baktérie: Pseudomonas aeriginosa, Staphylococcus aereus, Staphylococcus aereus (MRSA), Escherichia coli, Salmonela enterica, Proteus mirabilis, Enterobacter aerogenes, 3. huby: Candida auris, Trichophyton mentagrophytes, Aspergillus niger, 4. neobalené vírusy: Norovirus, Entero virus D68, Rhinovirus typ37, Minute virus of Mice, Feline Calicivirus, 5. spóry: Clostidium, účinok voči spóram musí byť potvrdený.  * dezinfekčný prostriedok musí byť schválený podľa Nariadenia Európskeho parlamentu a Rady (EÚ) č. 528/2012 o sprístupňovaní biocídnych výrobkov na trhu a ich používaní, * musí byť registrovaný v Centre pre chemické látky a prípravky (CCHLP), * musí byť v súlade s nasledujúcimi normami alebo ich ekvivalentmi:  1. STN EN16615:2015, 2. EN 13624:2015, 3. EN 13 727, 4. STN EN 13697:2015, 5. STN EN 1650:2008/2013, 6. STN EN 1276:2009, 7. STN EN 14348:2005, 8. STN EN13704:2002, 9. STN EN 14476:2015, 10. STN EN 13623, 11. ISO 13485. | | |  |